title: Politikas un drošības komitejas Lēmums (KĀDP) 2018/2075 (2018. gada 7. decembris), ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu (EUMM GEORGIA/1/2018)

text:
                  28.12.2018

                  LV

                  Eiropas Savienības Oficiālais Vēstnesis

                  L 331/217

         POLITIKAS UN DROŠĪBAS KOMITEJAS LĒMUMS (KĀDP) 2018/2075
         (2018. gada 7. decembris),
         ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu (EUMM GEORGIA/1/2018)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (1), un jo īpaši tā 10. panta 1. punktu,
         tā kā:

                     (1)

                     Ievērojot Lēmumu 2010/452/KĀDP, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus Eiropas Savienības Pārraudzības misijas Gruzijā (EUMM Georgia) politiskās kontroles un stratēģiskās vadības nodrošināšanai, tostarp lēmumu iecelt misijas vadītāju.

                     (2)

                     PDK 2017. gada 19. decembrī pieņēma Lēmumu (KĀDP) 2017/2438 (2), ar ko Erik HØEG kungu iecēla par EUMM Georgia vadītāju no 2017. gada 15. decembra līdz 2018. gada 14. decembrim.

                     (3)

                     Padome 2018. gada 3. decembrī pieņēma Lēmumu (KĀDP) 2018/1884 (3), ar ko EUMM Georgia pilnvaras tika pagarinātas līdz 2020. gada 14. decembrim.

                     (4)

                     Savienības Augstā pārstāve ārlietās un drošības politikas jautājumos ir ierosinājusi pagarināt EUMM Georgia vadītāja Erik HØEG kunga pilnvaras no 2018. gada 15. decembra,

               IR PIEŅĒMUSI ŠO LĒMUMU.

            1. pants
            Ar šo EUMM Georgia vadītāja Erik HØEG kunga pilnvaras tiek pagarinātas no 2018. gada 15. decembra.

            2. pants
            Šis lēmums stājas spēkā tā pieņemšanas dienā.
            Tas zaudē spēku 2020. gada 14. decembrī.

            Briselē, 2018. gada 7. decembrī

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 213, 13.8.2010., 43. lpp.

            (2)  Politikas un drošības komitejas Lēmums (KĀDP) 2017/2438 (2017. gada 19. decembris), ar ko ieceļ amatā Eiropas Savienības Pārraudzības misijas Gruzijā (EUMM Georgia) vadītāju (EUMM GEORGIA/1/2017) (OV L 344, 23.12.2017., 39. lpp.).

            (3)  Padomes Lēmums (KĀDP) 2018/1884 (2018. gada 3. decembris), ar ko pagarina un groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 308, 4.12.2018., 41. lpp.).


title: Padomes Lēmums (KĀDP) 2018/2078 (2018. gada 21. decembris), ar kuru groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā

text:
                  28.12.2018

                  LV

                  Eiropas Savienības Oficiālais Vēstnesis

                  L 331/224

         PADOMES LĒMUMS (KĀDP) 2018/2078
         (2018. gada 21. decembris),
         ar kuru groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2014. gada 31. jūlijā pieņēma Lēmumu 2014/512/KĀDP (1).

                     (2)

                     Eiropadome 2015. gada 19. martā vienojās, ka tiks veikti vajadzīgie pasākumi, lai ierobežojošo pasākumu piemērošanas ilgumu skaidri saistītu ar Minskas vienošanos pilnīgu īstenošanu, paturot prātā, ka pilnīga īstenošana bija paredzēta 2015. gada 31. decembrī.

                     (3)

                     Padome 2018. gada 5. jūlijā atjaunoja Lēmumu 2014/512/KĀDP līdz 2019. gada 31. janvārim, lai dotu tai iespēju turpināt izvērtēt Minskas vienošanos īstenošanu (2).

                     (4)

                     Pēc Minskas vienošanos izvērtēšanas Lēmums 2014/512/KĀDP būtu jāatjauno vēl uz sešiem mēnešiem, lai dotu Padomei iespēju turpināt izvērtēt to īstenošanu.

                     (5)

                     Tādēļ būtu attiecīgi jāgroza Lēmums 2014/512/KĀDP,

               IR PIEŅĒMUSI ŠO LĒMUMU.

            1. pants
            Lēmuma 2014/512/KĀDP 9. panta 1. punkta pirmo daļu aizstāj ar šādu:

                  “1.   Šo lēmumu piemēro līdz 2019. gada 31. jūlijam.”

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 21. decembrī

                  Padomes vārdā –

                  priekšsēdētāja

               J. BOGNER-STRAUSS

            (1)  Padomes Lēmums 2014/512/KĀDP (2014. gada 31. jūlijs) par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 13. lpp.).

            (2)  Padomes Lēmums (KĀDP) 2018/964 (2018. gada 5. jūlijs), ar kuru groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 172, 9.7.2018., 3. lpp.).


title: Eiropas Parlamenta Lēmums (ES) 2018/2073 (2018. gada 24. oktobris) par Eiropas Patvēruma atbalsta biroja 2016. finanšu gada budžeta izpildes apstiprināšanu

text:
               28.12.2018

               LV

               Eiropas Savienības Oficiālais Vēstnesis

               L 331/213

      EIROPAS PARLAMENTA LĒMUMS (ES) 2018/2073
      (2018. gada 24. oktobris)
      par Eiropas Patvēruma atbalsta biroja 2016. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Patvēruma atbalsta biroja 2016. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Patvēruma atbalsta biroja 2016. finanšu gada pārskatiem un Biroja atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2016. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2018. gada 20. februāra ieteikumu par apstiprinājumu, ko sniedz Birojam par 2016. finanšu gada budžeta izpildi (05941/2018 – C8-0087/2018),

                  —

                  ņemot vērā 2018. gada 18. aprīļa lēmumu (3) atlikt lēmuma pieņemšanu par 2016. finanšu gada budžeta izpildes apstiprināšanu, kā arī Eiropas Patvēruma atbalsta biroja izpilddirektora atbildi,

                  —

                  ņemot vērā pasākumus, ko Komisijas Migrācijas un iekšlietu ģenerāldirektorāts un Eiropas Patvēruma atbalsta biroja valde veikuši saistībā ar Parlamenta 2018. gada 18. aprīļa lēmumu atlikt budžeta izpildes apstiprināšanu, kura rezultātā José Carreira2018. gada 6. jūnijā atkāpās no Eiropas Patvēruma atbalsta biroja izpilddirektora amata,

                  —

                  ņemot vērā 2018. gada 3. septembrī notikušo uzklausīšanu un izklāstītos korektīvos pasākumus, kurus jaunais Eiropas Patvēruma atbalsta biroja ad interim izpilddirektors jau bija veicis kopš savas iecelšanas amatā 2018. gada jūnijā,

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (5), un jo īpaši tās 36. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas otro ziņojumu (A8-0299/2018),

         1.

            Nesniedz Eiropas Patvēruma atbalsta biroja izpilddirektoram apstiprinājumu par Biroja 2016. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 417, 6.12.2017., 79. lpp.

         (2)  Sk. 1. zemsvītras piezīmi.

         (3)  OV L 248, 3.10.2018., 195. lpp.

         (4)  OV L 298, 26.10.2012., 1. lpp.

         (5)  OV L 132, 29.5.2010., 11. lpp.

         (6)  OV L 328, 7.12.2013., 42. lpp.


title: Eiropas Parlamenta Lēmums (ES) 2018/2071 (2018. gada 24. oktobris) par Eiropas Savienības 2016. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               28.12.2018

               LV

               Eiropas Savienības Oficiālais Vēstnesis

               L 331/210

      EIROPAS PARLAMENTA LĒMUMS (ES) 2018/2071
      (2018. gada 24. oktobris)
      par Eiropas Savienības 2016. finanšu gada vispārējā budžeta izpildes apstiprināšanu, II iedaļa – Eiropadome un Padome
      EIROPAS PARLAMENTS,

                  —

                  ņemot vērā Eiropas Savienības 2016. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2016. finanšu gadu (COM(2017) 365 – C8-0249/2017) (2),

                  —

                  ņemot vērā Revīzijas palātas pārskatu par budžeta izpildi 2016. finanšu gadā un iestāžu atbildes (3),

                  —

                  ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2016. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā 2018. gada 18. aprīļa lēmumu (5) atlikt lēmuma pieņemšanu par 2016. finanšu gada budžeta izpildes apstiprināšanu, kā arī tam pievienoto rezolūciju (6),

                  —

                  ņemot vērā Līguma par Eiropas Savienības darbību 314. panta 10. punktu un 317., 318. un 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (7) un jo īpaši tās 55., 99., 164., 165. un 166. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas otro ziņojumu (A8-0300/2018),

         1.

            nesniedz Padomes ģenerālsekretāram apstiprinājumu par Eiropadomes un Padomes 2016. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV L 48, 24.2.2016.

         (2)  OV C 323, 28.9.2017., 1. lpp.

         (3)  OV C 322, 28.9.2017., 1. lpp.

         (4)  OV C 322, 28.9.2017., 10. lpp.

         (5)  OV L 248, 3.10.2018., 23. lpp.

         (6)  OV L 248, 3.10.2018., 24. lpp.

         (7)  OJ L 298, 26.10.2012., 1. lpp.


Komisijas 30.11.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9108 - PepsiCo, Inc. / SodaStream) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Eiropas Sistēmisko risku kolēģijas Lēmums (2018. gada 14. novembris) par koordinēšanas pamatstruktūru, saskaņā ar kuru uzraudzības iestādes apspriežas ar Eiropas Sistēmisko risku kolēģiju par laikposma pagarināšanu atbilstoši Eiropas Parlamenta un Padomes Direktīvas 2009/138/EK (Maksātspēja II) 138. panta 4. punktam (ESRK/2018/7)

text:
                  29.1.2019

                  LV

                  Eiropas Savienības Oficiālais Vēstnesis

                  C 36/31

         EIROPAS SISTĒMISKO RISKU KOLĒĢIJAS LĒMUMS
         (2018. gada 14. novembris)
         par koordinēšanas pamatstruktūru, saskaņā ar kuru uzraudzības iestādes apspriežas ar Eiropas Sistēmisko risku kolēģiju par laikposma pagarināšanu atbilstoši Eiropas Parlamenta un Padomes Direktīvas 2009/138/EK (Maksātspēja II) 138. panta 4. punktam
         (ESRK/2018/7)
         (2019/C 36/10)
         EIROPAS SISTĒMISKO RISKU KOLĒĢIJAS VALDE,
         ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 3. panta 2. punkta j) apakšpunktu un 4. panta 2. punktu,
         ņemot vērā Eiropas Parlamenta un Padomes Direktīvu 2009/138/EK (2009. gada 25. novembris) par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (2) un jo īpaši tās 138. panta 4. punktu,
         tā kā:

                     (1)

                     Direktīvas 2009/138/EK 138. pantā paredzēti noteikumi un procedūras maksātspējas kapitāla prasības (MKP) neievērošanas gadījumā vai neievērošanas riska gadījumā. Šādos gadījumos jāievēro īpašas procedūras, lai atjaunotu atbilstošā pašu kapitāla, kas nodrošina MKP ievērošanu, līmeni vai samazinātu apdrošināšanas sabiedrības vai pārapdrošināšanas sabiedrības riska profilu, lai noteiktā laikposmā nodrošinātu MKP ievērošanu.

                     (2)

                     Saskaņā ar Direktīvas 2009/138/EK 138. panta 4. punktu, ja Eiropas Apdrošināšanas un aroda pensiju iestāde (EAAPI) paziņo par ārkārtēju nelabvēlīgu apstākļu pastāvēšanu, kas ietekmē apdrošināšanas un pārapdrošināšanas sabiedrības, kuras pārstāv ievērojamu daļu tirgus vai skartā uzņēmējdarbības virziena, attiecīgā uzraudzības iestāde var pagarināt atveseļošanās laikposmu cietušajiem uzņēmumiem, nosakot maksimāli septiņu gadu laikposmu.

                     (3)

                     Saskaņā ar Direktīvas 2009/138/EK 138. panta 4. punktu attiecīgā uzraudzības iestāde var apspriesties ar Eiropas Sistēmisko risku kolēģiju (ESRK) par atveseļošanās laikposma pagarinājumu uzņēmumiem, kurus skāruši ārkārtējie nelabvēlīgie apstākļi, par kuriem paziņojusi EAAPI. Par to, ka lūgums apspriesties ar ESRK par atkopšanas perioda pagarināšanu ir vajadzīgs un par tā saturu var lemt attiecīgā uzraudzības iestāde.

                     (4)

                     ESRK ir atbildīga par makroprudenciālo uzraudzību Eiropas Savienībā. Šajā sakarā ESRK mērķis ir veicināt sistēmisko risku Eiropas Savienības finanšu stabilitātei novēršanu un mazināšanu, tostarp tādu risku novēršanu un mazināšanu, kas radušies ārpus Eiropas Savienības. Tāpēc, īstenojot savas pilnvaras, ESRK ieguldījumam vajadzētu koncentrēties uz makroprudenciālajiem aspektiem un atveseļošanās laikposma pagarināšanas vai nepagarināšanas ietekmi uz cietušajiem uzņēmumiem. Iespēju robežās ESRK novērtē ietekmi uz finanšu tirgiem, citām apdrošināšanas vai pārapdrošināšanas sabiedrībām un reālo ekonomiku.

                     (5)

                     Lai atvieglotu apspriešanās procesu par atveseļošanās laikposma pagarināšanu, nepieciešams izveidot koordinēšanas pamatstruktūru ESRK ietvaros. Šī koordinēšanas pamatstruktūra var gūt labumu no Eiropas Sistēmisko risku kolēģijas Lēmumu ESRB/2015/4 (3) noteiktās pašreizējās koordinēšanas pamatstruktūras, saskaņā ar kuru attiecīgās iestādes paziņo par valsts makrouzraudzības politikas pasākumiem, un par ESRK atzinumu un ieteikumu sniegšanu, un kura ir veiksmīgi pārbaudīta vairākas reizes.

                     (6)

                     Visbeidzot, veicot novērtējumu, ESRK jāiesaista nepieciešamais zināšanu līmenis par apdrošināšanu un pārapdrošināšanu un jānodrošina ESRK cieša sadarbība ar EAAPI,

               IR PIEŅĒMUSI ŠO LĒMUMU.

            1. pants
            Priekšmets un piemērošanas joma
            Ar šo lēmumu tiek izveidota kopēja procedūras pamatstruktūra, saskaņā ar kuru lūguma iesniedzējas iestādes apspriežas ar ESRK par atveseļošanās laikposma pagarināšanu atbilstoši Eiropas Parlamenta un Padomes Direktīvas 2009/138/EK (Maksātspēja II) 138. panta 4. punktam.

            2. pants
            Definīcijas
            Šajā lēmumā piemēro šādas definīcijas:

                        1)

                        “novērtēšanas grupa” ir ESRK ekspertu grupa, kura atbild par novērtējuma veikšanu un atbildes uz apspriešanās lūgumu sagatavošanu un kura ir Konsultatīvās speciālistu komitejas apakšstruktūra;

                        2)

                        “Darwin” ir ESRK iekšējā dokumentu pārvaldības sistēma;

                        3)

                        “ECB darbadiena” ir jebkura diena, kas nav sestdiena, svētdiena vai ECB svētku diena;

                        4)

                        “apdrošināšanas sabiedrība” ir apdrošināšanas sabiedrība, kā tā definēta Direktīvas 2009/138/EK 13. pantā;

                        5)

                        “atveseļošanās laikposms” attiecībā uz skarto uzņēmumu ir laikposms, kas minēts Direktīvas 2009/138/EK 138. panta 4. punktā, kurā šim uzņēmumam jānodrošina atbilstošā pašu kapitāla līmeņa atjaunošana, kas ievēro maksātspējas kapitāla prasību, vai riska profila samazināšana, lai nodrošinātu atbilstību maksātspējas kapitāla prasībai;

                        6)

                        “pārapdrošināšanas sabiedrība” ir pārapdrošināšanas sabiedrība, kā tā definēta Direktīvas 2009/138/EK 13. pantā;

                        7)

                        “apspriešanās lūgums” ir apspriešanās, kuru saskaņā ar Direktīvas 2009/138/EK 138. panta 4. punktu uzraudzības iestāde nosūta ESRK;

                        8)

                        “lūguma iesniedzēja iestāde” ir uzraudzības iestāde, kas iesniedz apspriešanās lūgumu;

                        9)

                        “uzraudzības iestāde” ir uzraudzības iestāde, kas definēta Direktīvas 2009/138/EK 13. pantā.

            3. pants
            Atbildes uz apspriešanās lūgumu sagatavošanas un apstiprināšanas procedūra

               1.   Pēc tam, kad saskaņā ar Direktīvas 2009/138/EK 138. panta 4. punktu saņemts apspriešanās lūgums, ESRK sekretariāts par šādu lūgumu nekavējoties paziņo ESRK Valdes locekļiem, Koordinācijas komitejai un novērtēšanas grupai, izmantojot Darwin.

               2.   Desmit ECB darbadienu laikā pēc konsultēšanās lūguma saņemšanas novērtēšanas grupa sagatavo atbildes uz apspriešanās lūgumu projektu, kuru ESRK sekretariāts iesniedz izskatīšanai Koordinācijas komitejā, izmantojot rakstisko procedūru.

               3.   Iepriekšējā punktā minētajā termiņā ESRK Valdes loceklis pirmajās divās ECB darbadienās pēc paziņošanas ESRK Valdei var norādīt, ka tā iestāde novērotāja statusā vēlas piedalīties novērtēšanas grupā, ja tā tajā vēl nav pārstāvēta.

               4.   Koordinācijas komiteja komentārus par atbildes projektu sniedz divu ECB darbadienu laikā pēc tam, kad to iesniedzis ESRK sekretariāts. Koordinācijas komitejas iesniegtos būtiskos komentārus novērtē novērtēšanas grupa, un tie var tikt atspoguļoti atbildes projektā ESRK Valdei.

               5.   Četru ECB darbadienu laikā pēc atbildes projekta iesniegšanas Koordinācijas komitejai ESRK sekretariāts atbildes projektu iesniedz ESRK Valdei, lai saņemtu tās komentārus. Četru ECB darba dienu laikā pēc atbildes projekta iesniegšanas ESRK Valdei, tās locekļi var sniegt komentārus pirms ESRK Valdes lēmuma pieņemšanas. Ja nav saņemti būtiski komentāri, atbildes uz apspriešanās lūgumu projektu uzskata par apstiprinātu.

               6.   Ja ESRK Valde sniedz būtiskus komentārus par atbildes projektu, novērtēšanas grupa apsver, vai atbildes projekts jāpārstrādā, ņemot vērā šos komentārus. Četru ECB darbadienu laikā pēc ESRK Valdes komentāru saņemšanas novērtēšanas grupa ar ESRK sekretariāta starpniecību ESRK Valdē iesniedz galīgo atbildes projektu.

               7.   Balstoties uz galīgo atbildes projektu, ko sagatavojusi novērtēšanas grupa, ESRK Valde pieņem lēmumu par tās apstiprināšanu. Ja vien saskaņā ar ESRK reglamentu (4) netiek sasaukta ESRK Valdes sanāksme, ESRK Valdes lēmumu pieņem rakstiski divu ECB darbadienu laikā pēc tam, kad novērtēšanas grupa iesniegusi galīgo atbildes projektu.

               8.   Ārkārtas apstākļos pēc lūguma iesniedzējai iestādes pieprasījuma vai, ja ESRK Valde to uzskata par nepieciešamu, atbildes uz apspriešanās lūgumu procedūras termiņu var saīsināt.

               9.   Saskaņā ar ESRK Reglamenta 5. panta 2.a punktu un 13. panta 7. punktu Islandes, Norvēģijas un Lihtenšteinas pārstāvjus ESRK var lūgt nepiedalīties diskusijā par atbildes projektu, ja vien apspriešanās lūgumu nav iesniegusi to attiecīgās valsts uzraudzības iestāde.

            4. pants
            Informācija, kas jāsniedz lūguma iesniedzējai iestādei

               1.   Apspriešanās lūgums ietver visu vajadzīgo informāciju, kas būs ESRK atbildes pamatā, un tajā norāda konfidencialitātes prasības, ja tādas ir, kas attiecas uz minētās informācijas nosūtīšanu.

               2.   Lūguma iesniedzēja iestāde sniedz ESRK informāciju, kurā paskaidroti ekonomiskie iemesli, kas pamato atveseļošanās laikposma pagarināšanu, un paredzamās vispārējās ekonomiskās sekas, kuras radītu atveseļošanās laikposma nepagarināšana.

               3.   Informācija par ekonomiskiem iemesliem, kas pamato atveseļošanās laikposma pagarināšanu, ietver:

                           a)

                           datus par katras skartās apdrošināšanas vai pārapdrošināšanas sabiedrības pašreizējo finansiālo stāvokli un savstarpējām saistībām, tostarp tās ieguldījumu riska darījumiem;

                           b)

                           papildu informāciju par tādiem jautājumiem kā apdrošināšanas tirgus struktūra, konkurentu galvenās īpašības un zaudējumu sadalījums pēc nelabvēlīgo apstākļu iestāšanās; un

                           c)

                           finanšu prognozes, kas atspoguļo katras ietekmētās apdrošināšanas sabiedrības vai pārapdrošināšanas sabiedrības iespējamo atveseļošanos saskaņā ar dažādu ekonomisko scenāriju kopumu.

               4.   Informācija par paredzamajām vispārējām ekonomiskajām sekām, nepagarinot atveseļošanās periodu, ietver:

                           a)

                           katras skartās apdrošināšanas vai pārapdrošināšanas sabiedrības riska profila samazināšanas stratēģijas nelabvēlīgo ietekmi uz finanšu tirgiem, tostarp iespējamo otrās kārtas ietekmi;

                           b)

                           nelabvēlīgo ietekmi uz reālo ekonomiku, ko rada, piemēram, pagaidu traucējumi apdrošināšanas pakalpojumu jomā, ko izraisa iespējamais aizstājamības trūkums vai iespējamā negatīvā ietekme uz patērētāju uzticību.

               5.   Lēmuma pielikumā ir sniegts minimālais informācijas kopums, kas jāsniedz lūguma iesniedzējai iestādei.

               6.   Neatkarīgi no iepriekš minētā 4. un 5. punkta ESRK, ja to uzskata par vajadzīgu, var pieprasīt lūguma iesniedzējai iestādei sniegt papildu informāciju.

               7.   Ja vien sniegtā informācija jau nav publiski pieejama, ESRK saņemto informāciju uzskata par konfidenciālu saskaņā ar Regulas (ES) Nr. 1092/2010 8. panta 3. punktu, un piekļuvi tai nodrošina tikai tām personām un iestādēm, kurām tā jāzina, pildot pienākumus vai veicot uzdevumus.

               8.   ESRK sekretariāts izveido īpašu Darwin struktūru informācijas apmaiņai ar lūguma iesniedzēju iestādi.

            5. pants
            Novērtēšanas grupa

               1.   Novērtēšanas grupa veic novērtējumu un sagatavo atbildi uz apspriešanās lūgumu.

               2.   Novērtēšanas grupas sastāvs ir tāds pats kā novērtēšanas grupai, kas izveidota saskaņā ar Lēmumu ESRB/2015/4 un ko iecēlusi ESRK Valde, ar šādām atšķirībām:

                           a)

                           Eiropas Banku iestādes (EBI) pārstāvi aizstāj ar EAAPI pārstāvi, kuru iecels ESRK Valde; un

                           b)

                           katra novērtēšanas grupā pārstāvētā iestāde var norādīt vienu apdrošināšanas ekspertu, kas darbosies kā novērotājs vērtēšanas komandā.

               3.   Lai izvairītos no interešu konfliktiem, sagatavojot atbildi uz apspriešanās lūgumu, uzraudzības iestādes, kas ir lūguma iesniedzēja iestāde, pārstāvjiem novērtēšanas grupas locekļu un novērotāju statuss uz laiku izbeidzas, tos neaizstājot.

               4.   Novērtēšanas grupa cenšas panākt vienprātību savu locekļu starpā, bet, ja apstākļi to prasa, novērtēšanas grupa var sniegt vairākuma un mazākuma vērtējumu kopā ar atbildes projektu, ko tā sniedz ESRK Valdei.

            6. pants
            Atbildes uz apspriešanās lūgumu konfidencialitāte
            ESRK atbilde uz apspriešanās lūgumu nav publiski pieejama, un to sniedz tikai lūguma iesniedzējai iestādei.

            7. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2018. gada 14. novembrī

                  ESRK Valdes vārdā –

                  ESRK Sekretariāta vadītājs

               Francesco MAZZAFERRO

            (1)  OV L 331, 15.12.2010., 1. lpp.

            (2)  OV L 335, 17.12.2009., 1. lpp.

            (3)  Eiropas Sistēmisko risku kolēģijas Lēmums ESRK/2015/4 (2015. gada 16. decembris) par koordinēšanas pamatstruktūru, saskaņā ar kuru attiecīgās iestādes paziņo par valsts makrouzraudzības politikas pasākumiem, un par ESRK atzinumu un ieteikumu sniegšanu un Lēmuma ESRK/2014/2 atcelšanu (OV C 97, 12.3.2016., 28. lpp.).

            (4)  Eiropas Sistēmisko risku kolēģijas Lēmums ESRK/2011/1 (2011. gada 20. janvāris), ar ko pieņem Eiropas Sistēmisko risku kolēģijas Reglamentu (OV C 58, 24.2.2011., 4. lpp.).

            PIELIKUMS
            Informācija, kuru sniedz pieteikuma iesniedzēja iestāde
            I.   Informācija par pieteikuma iesniedzēju iestādi

                        —

                        Uzraudzības iestādes nosaukums

                        —

                        Dalībvalsts

                        —

                        Pieteikuma iesniedzēja paraksts (vārds, amats, kontaktinformācija)

                        —

                        Kontaktpersona (vārds, amats, kontaktinformācija)

                  II.   Precīzs pieteikuma saturs – apspriešanās pieteikuma tvērums

            III.   Informācija par katru lūgumā iekļauto uzņēmumu

            III.1   Pamatinformācija

            Attiecībā uz katru skarto uzņēmumu (definīcijas atbilstoši attiecīgajai Maksātspējas II veidnei S01.02.01 vai S01.02.04):

                        —

                        uzņēmuma nosaukums,

                        —

                        uzņēmuma identifikācijas kods,

                        —

                        uzņēmuma veids,

                        —

                        atļaujas izsniedzēja valsts,

                        —

                        (grupas) maksātspējas kapitāla prasības (MKP) aprēķināšanas metode,

                        —

                        uzņēmumam specifisku parametru izmantošana,

                        —

                        norobežotie līdzekļi,

                        —

                        atbilstības korekcija,

                        —

                        svārstīguma korekcija,

                        —

                        pagaidu pasākums attiecībā uz bezriska procentu likmi,

                        —

                        pagaidu pasākums attiecībā uz tehniskajiem rezervēm.

                  III.2   Finanšu informācija

            Pārskats par katra skartā uzņēmuma jaunāko attiecīgo finansiālo stāvokli, tostarp aktīvu, pasīvu, pašu kapitāla (ar ilgtermiņa garantijas pasākumiem vai bez tiem) un MKP galveno struktūru.
            III.3   Informācija par katra skartā uzņēmuma stāvokli valsts apdrošināšanas tirgū

            Attiecībā uz katru skarto uzņēmumu:

                        —

                        informācija par minētā uzņēmuma valsts tirgus daļu, ieskaitot nedzīvības apdrošināšanas darbības (bruto parakstīto prēmiju izteiksmē) kopā un par katru uzņēmējdarbības virzienu, dzīvības apdrošināšanas darbības (bruto tehnisko rezervju izteiksmē) kopā un par katru uzņēmējdarbības virzienu, bilances lielumu (kopējo aktīvu izteiksmē),

                        —

                        informācija par to uzņēmumu skaitu, kuri darbojas valsts tirgū attiecībā uz minētajiem uzņēmējdarbības virzieniem (dzīvības un nedzīvības apdrošināšana), kuros attiecīgais uzņēmums darbojas,

                        —

                        informācija par 3–5–10 galveno apdrošināšanas sabiedrību kopējo tirgus daļu attiecībā uz tiem uzņēmējdarbības virzieniem, kuros attiecīgais uzņēmums darbojas,

                        —

                        aplēse par zaudējumu sadalījumu starp skartajiem uzņēmumiem, kas darbojas valsts apdrošināšanas tirgū, pēc notikuma vai notikumiem, kura rezultātā EAAPI paziņoja par ārkārtējiem nelabvēlīgiem apstākļiem.

                  IV.   Informācija, kas pamato katra skartā uzņēmuma atveseļošanās laikposma pagarināšanu

            Attiecībā uz katru skarto uzņēmumu:

                        —

                        finanšu prognozes, kas liecina par MKP pārkāpuma novēršanu saskaņā ar dažādu ekonomisko scenāriju kopumu,

                        —

                        šajās finanšu prognozēs iekļauto atveseļošanās pasākumu ietekmes pieņēmumu un aplēšu apraksts. Tas var ietvert:

                                    —

                                    aktīvu portfeļa riska profila (tostarp tā iespējamās ietekmes uz finanšu tirgiem) samazinājuma (plānotā) aplēse,

                                    —

                                    aplēse par summu, ko uzņēmums plāno rekapitalizēt un kādā veidā (piemēram, pašu kapitāla, parāda veidā),

                                    —

                                    aplēse par plānoto pārapdrošināšanas un/vai citu ieviesto riska mazināšanas paņēmienu apjomu,

                                    —

                                    to apdrošināšanas portfeļu tehnisko rezervju un prēmiju apjoma aplēse, kurus plāno pārdot un/vai nodot izpildei.

                  V.   Informācija par katra skartā uzņēmuma atveseļošanās laikposma nepagarināšanas paredzamo ekonomisko ietekmi

            Attiecībā uz katru skarto uzņēmumu:

                        —

                        Novērtējums par negatīvo ietekmi uz reālo ekonomiku un/vai finanšu tirgiem, ja atveseļošanās laikposms netiek pagarināts. Tas ietver:

                                    —

                                    aplēsi par apdrošināšanas pakalpojumu iespējamo traucējumu pakāpi, ja atveseļošanās periods netiek pagarināts, pamatojoties, piemēram, uz to uzņēmumu skaita analīzi, kas jau sniedz līdzīgus produktus/pakalpojumus, novērtējumu par to, cik ātri apdrošinājuma ņēmēji varētu pāriet no apdrošināšanas sabiedrības uz apdrošināšanas sabiedrību, aprakstu par ienākšanas šķēršļiem, ar kuriem potenciālajiem jaunie tirgus dalībnieki sastopas, ienākot tirgū,

                                    —

                                    aplēsi par iespējamo apdrošināšanas pakalpojumu traucējumu ietekmi uz reālo ekonomiku, piemēram, cita starpā, to reālo saimniecisko darbību apraksts, kuras var tikt traucētas apdrošināšanas seguma zaudēšanas gadījumā,

                                    —

                                    aprakstu par iespējamo negatīvo ietekmi uz patērētāju uzticēšanos, ko izraisa atveseļošanās laikposma nepagarināšana,

                                    —

                                    aplēsi par ietekmi uz finanšu tirgiem (tostarp otrās kārtas ietekmi), ko izraisījis nepagarinātais atveseļošanās periods un no tā izrietošā uzņēmuma likvidācija.

                  Visa iepriekš minētā kvantitatīvā informācija jāsniedz, pamatojoties uz visjaunākajiem pieejamajiem datiem un izmantojot Excel lapu.


title: Padomes Lēmums (KĀDP) 2019/538 (2019. gada 1. aprīlis) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai

text:
                  2.4.2019

                  LV

                  Eiropas Savienības Oficiālais Vēstnesis

                  L 93/3

         PADOMES LĒMUMS (KĀDP) 2019/538
         (2019. gada 1. aprīlis)
         par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Eiropadome 2003. gada 12. decembrī pieņēma ES Stratēģiju masu iznīcināšanas ieroču izplatīšanas novēršanai (“ES Stratēģija”), kuras III nodaļā uzskaitīti pasākumi, kas paredzēti, lai apkarotu tādu ieroču izplatīšanu.

                     (2)

                     ES Stratēģijā uzsvērta Konvencijas par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu (“CWC”) un Ķīmisko ieroču aizliegšanas organizācijas (“OPCW”) būtiskā nozīme no ķīmiskiem ieročiem brīvas pasaules izveidē. Īstenojot šo ES Stratēģiju, Savienība ir apņēmusies rīkoties, lai panāktu galveno atbruņošanās un neizplatīšanas līgumu un nolīgumu, tostarp CWC, vispārēju ievērošanu. ES Stratēģijas mērķi papildina mērķus, ko īsteno OPCW, ņemot vērā tās atbildību par CWC īstenošanu.

                     (3)

                     Padome 2004. gada 22. novembrī pieņēma Vienoto rīcību 2004/797/KĀDP (1) par atbalstu OPCW darbībām. Kad minētā vienotā rīcība zaudēja spēku, tai sekoja Padomes Vienotā rīcība 2005/913/KĀDP (2), pēc kuras savukārt pieņēma Padomes Vienoto rīcību 2007/185/KĀDP (3). Pēc Vienotās rīcības 2007/185/KĀDP tika pieņemti Padomes Lēmumi 2009/569/KĀDP (4), 2012/166/KĀDP (5) un (KĀDP) 2015/259 (6). Lēmums (KĀDP) 2015/259 zaudēja spēku 2018. gada 23. martā.

                     (4)

                     Padome 2018. gada 26. februārī pieņēma Lēmumu (KĀDP) 2018/294 (7), ar kuru paredzēja Lēmuma (KĀDP) 2015/259 darbības termiņa pagarinājumu, lai nodrošinātu darbību turpmāku īstenošanu līdz 2018. gada 23. decembrim.

                     (5)

                     Šāda intensīva un mērķtiecīga Savienības palīdzība OPCW ir jāturpina saistībā ar ES Stratēģijas III nodaļas aktīvu īstenošanu. Ir vajadzīgi turpmāki pasākumi nolūkā uzlabot CWC dalībvalstu spējas izpildīt CWC paredzētos pienākumus, uzlabot CWC dalībvalstu gatavību novērst uzbrukumus, kuros izmanto toksiskas ķimikālijas, un reaģēt uz tiem, kā arī uzlabot starptautisko sadarbību jautājumos par ķīmiskām darbībām. Turpmāki pasākumi vajadzīgi arī, lai atbalstītu OPCW spēju pielāgoties attīstībai zinātnes un tehnoloģijas jomā, kā arī lai uzlabotu OPCW spēju vērsties pret ķīmisko ieroču izmantošanas draudiem. Pasākumi saistībā ar CWC universalizāciju būtu jāturpina, un tie būtu jāpielāgo un mērķtiecīgi jāvirza uz tām valstīm (kuru skaits sarūk), kuras nav CWC dalībvalstis.

                     (6)

                     Padome 2018. gada 16. aprīlī pieņēma secinājumus, kuros cita starpā tika noteikta Savienības nostāja saistībā ar CWC dalībvalstu konferences ceturto īpašo sesiju nolūkā pārskatīt Ķīmisko ieroču konvencijas darbību (“ceturtā pārskatīšanas konference”), kas notika Hāgā no 2018. gada 21. līdz 30. novembrim.

                     (7)

                     Savienība ir sniegusi politisku, finansiālu un praktisku atbalstu OPCW operācijām Sīrijā, kuru mērķis ir Sīrijas ķīmisko ieroču un ķīmisko aģentu pilnīga iznīcināšana. Attiecīgi Padome 2013. gada 9. decembrī pieņēma Lēmumu 2013/726/KĀDP (8) par atbalstu OPCW pasākumiem saistībā ar Apvienoto Nāciju Organizācijas Drošības padomes rezolūciju (“ANO DPR”) 2118 (2013), OPCW Izpildpadomes 2013. gada 27. septembra Lēmumu par Sīrijas ķīmisko ieroču iznīcināšanu un turpmākām un saistītām rezolūcijām un lēmumiem. Lēmumam 2013/726/KĀDP sekoja 2017. gada 12. decembrī pieņemtais Padomes Lēmums (KĀDP) 2017/2303 (9). Turklāt 2015. gada 30. novembrī Padome pieņēma Lēmumu (KĀDP) 2015/2215 (10) par atbalstu ANO DPR 2235 (2015).

                     (8)

                     2018. gada 27. jūnijāCWC dalībvalstu konferences ceturtajā īpašajā sesijā tika pieņemts Lēmums C-SS-4/DEC.3, ar kuru vēršas pret ķīmisko ieroču izmantošanas draudiem. Eiropadome savos 2018. gada 28. jūnija secinājumos apņēmās, ka Savienība atbalstīs minētajā lēmumā paredzētos iznākumus,

               IR PIEŅĒMUSI ŠO LĒMUMU.

            1. pants

               1.   Lai varētu tūlīt un praktiski piemērot dažus ES Stratēģijā paredzētos elementus, Savienība atbalsta OPCW darbības, kuru mērķis ir:

                           —

                           uzlabot CWC dalībvalstu spējas izpildīt pienākumus saskaņā ar CWC,

                           —

                           uzlabot CWC dalībvalstu gatavību novērst uzbrukumus, kuros izmanto toksiskas ķimikālijas, un reaģēt uz tiem,

                           —

                           uzlabot starptautisko sadarbību jautājumos par ķīmiskām darbībām,

                           —

                           atbalstīt OPCW spēju pielāgoties attīstībai zinātnes un tehnoloģijas jomā,

                           —

                           uzlabot OPCW spēju vērsties pret ķīmisko ieroču izmantošanas draudiem,

                           —

                           veicināt CWC universālumu, mudinot valstis, kuras nav CWC dalībnieces, tai pievienoties.

               2.   Šā panta 1. punkta kontekstā Savienības atbalstītās OPCW projektu darbības, kas atbilst ES Stratēģijas pasākumiem, ir šādas.
               I projekts – OPCW Ķīmijas un tehnoloģijas centrs un Lēmuma C-SS-4/DEC.3 par vēršanos pret ķīmisko ieroču izmantošanas draudiem īstenošana
               Darbības:

                           —

                           laboratorijas modernizēšanas projekts,

                           —

                           lēmuma C-SS-4/DEC.3 īstenošana.

                     II projekts – Ķīmiskā demilitarizācija un neizplatīšana
               Darbības:

                           —

                           Izpildpadomes pārstāvju un CWC dalībvalstu novērotāju apmeklējumi uz Ķīnas Tautas Republiku un Amerikas Savienotajām Valstīm, lai gūtu pārskatu par iznīcināšanas programmām,

                           —

                           uzņēmumu satura pārvaldības (ECM) sistēmas izmantošanas paplašināšana un nostiprināšana,

                           —

                           pilnīga telesakaru risinājuma nodrošināšana visiem attiecīgiem OPCW Tehniskā sekretariāta darbiniekiem.

                     III projekts – Palīdzība un aizsardzība Āfrikas CWC dalībvalstīs
               Darbības:

                           —

                           pirmās palīdzības sniedzēju operatīvā apmācība,

                           —

                           apmācītāju apmācība palīdzības un aizsardzības jautājumos Āfrikas grupai.

                     IV projekts – Starptautiskā sadarbība
               Darbības:

                           —

                           vadības līmeņa apmācība nozaru uzņēmumu vadošajiem darbiniekiem, politikas veidotājiem un OPCW Asociētās programmas absolventiem,

                           —

                           laboratoriju mērķsadarbības projekts,

                           —

                           forums sievietēm par ķīmijas izmantošanu miermīlīgiem mērķiem un pamata analītisko prasmju attīstīšanas kurss sievietēm ķīmiķēm,

                           —

                           jauniešu izglītošana un apmācība par ķīmijas izmantošanu miermīlīgiem mērķiem,

                           —

                           analītiķu kvalifikācijas paaugstināšanas kursi Āfrikas CWC dalībvalstu ķīmiķiem analītiķiem,

                           —

                           ķīmiskā drošuma un drošības pārvaldības kurss Āfrikas CWC dalībvalstīm.

                     V projekts – Universālums un informēšana
               Darbības:

                           —

                           e-mācību moduļu izstrāde,

                           —

                           izglītošanas un informēšanas instrumentu un materiālu tulkošana un izplatīšana,

                           —

                           atbalsts NVO dalībai OPCW darbībās,

                           —

                           papildu pasākumi līdztekus CWC dalībvalstu konferencēm.

                     VI projekts – Īstenošana valstīs
               Darbības:

                           —

                           globāls ieinteresēto personu forums.

                     VII projekts – Zinātne un tehnoloģija
               Darbības:

                           —

                           uzdevums augu biomarķieru jomā,

                           —

                           atbalsts OPCW Zinātniskās konsultatīvās padomes pagaidu darba grupām (TWG).

                     Precīzāks šajā punktā minēto Savienības atbalstīto OPCW darbību apraksts ir izklāstīts pielikumā.

            2. pants

               1.   Par šā lēmuma īstenošanu atbild Eiropas Savienības Augstais pārstāvis ārlietās un drošības politikas jautājumos (“AP”).

               2.   Šā lēmuma 1. panta 2. punktā minēto projektu tehnisko īstenošanu veic OPCW Tehniskais sekretariāts (“Tehniskais sekretariāts”). Par to, kā tas veic šo uzdevumu, ir atbildīgs un to kontrolē AP. Šim nolūkam AP slēdz atbilstīgas vienošanās ar Tehnisko sekretariātu.

            3. pants

               1.   Finanšu atsauces summa 1. panta 2. punktā minēto projektu īstenošanai ir 11 601 256 EUR.

               2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Savienības vispārējam budžetam.

               3.   Komisija uzrauga 2. punktā minēto izdevumu pareizu pārvaldību. Minētajam nolūkam tā slēdz finansēšanas nolīgumu ar Tehnisko sekretariātu. Finansēšanas nolīgumā paredz, ka Tehniskais sekretariāts nodrošina Savienības ieguldījuma apjomam atbilstīgu redzamību un precizē pasākumus, lai veicinātu sinerģiju veidošanos un izvairītos no darbību dublēšanās.

               4.   Komisija cenšas noslēgt 3. punktā minēto finansēšanas nolīgumu, cik drīz vien iespējams pēc šī lēmuma stāšanās spēkā. Tā informē Padomi par jebkādām grūtībām šajā procesā, kā arī par nolīguma noslēgšanas dienu.

            4. pants
            Pamatojoties uz Tehniskā sekretariāta sagatavotiem regulāriem ziņojumiem, AP ziņo Padomei par šā lēmuma īstenošanu. AP ziņojumi ir Padomes veikto izvērtējumu pamatā. Komisija sniedz informāciju par 1. panta 2. punktā minēto projektu finansiālajiem aspektiem.

            5. pants

               1.   Šis lēmums stājas spēkā tā pieņemšanas dienā.

               2.   Šis lēmums zaudē spēku 36 mēnešus pēc 3. panta 3. punktā minētā finansēšanas nolīguma noslēgšanas dienas. Taču tas zaudē spēku sešus mēnešus pēc stāšanās spēkā, ja šajā laikposmā minēto finansējuma nolīgumu nenoslēdz.

            Briselē, 2019. gada 1. aprīlī

                  Padomes vārdā –

                  priekšsēdētājs

               G. CIAMBA

            (1)  Padomes Vienotā rīcība 2004/797/KĀDP (2004. gada 22. novembris) par atbalstu OPCW darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 349, 25.11.2004., 63. lpp.).

            (2)  Padomes Vienotā rīcība 2005/913/KĀDP (2005. gada 12. decembris) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 331, 17.12.2005., 34. lpp.).

            (3)  Padomes Vienotā rīcība 2007/185/KĀDP (2007. gada 19. marts) par atbalstu OPCW darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 85, 27.3.2007., 10. lpp.).

            (4)  Padomes Lēmums 2009/569/KĀDP (2009. gada 27. jūlijs) par atbalstu OPCW darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 197, 29.7.2009., 96. lpp.).

            (5)  Padomes Lēmums 2012/166/KĀDP (2012. gada 23. marts) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 87, 24.3.2012., 49. lpp.).

            (6)  Padomes Lēmums (KĀDP) 2015/259 (2015. gada 17. februāris) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 43, 18.2.2015., 14. lpp.).

            (7)  Padomes Lēmums (KĀDP) 2018/294 (2018. gada 26. februāris), ar ko groza Lēmumu (KĀDP) 2015/259 par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 55, 27.2.2018., 58. lpp.).

            (8)  Padomes Lēmums 2013/726/KĀDP (2013. gada 9. decembris) par atbalstu ANO DP Rezolūcijai 2118 (2013) un OPCW Izpildpadomes Lēmumam EC-M-33/Dec 1, īstenojot ES Stratēģiju masu iznīcināšanas ieroču izplatīšanas novēršanai (OV L 329, 10.12.2013., 41. lpp.).

            (9)  Padomes Lēmums (KĀDP) 2017/2303 (2017. gada 12. decembris) par atbalstu tam, lai turpinātu īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai (OV L 329, 13.12.2017., 55. lpp.).

            (10)  Padomes Lēmums (KĀDP) 2015/2215 (2015. gada 30. novembris) par atbalstu ANO DP Rezolūcijai 2235 (2015), ar kuru izveido OPCW un ANO kopīgu izmeklēšanas mehānismu, lai identificētu ķīmisko uzbrukumu izdarītājus Sīrijas Arābu Republikā (OV L 314, 1.12.2015., 51. lpp.).

            PIELIKUMS

               Savienības atbalsts OPCW darbībām,īstenojot ES Stratēģiju masu iznīcināšanas ieroču izplatīšanas novēršanai

            I projekts – OPCW Ķīmijas un tehnoloģijas centrs un Lēmuma C-SS-4/DEC.3 par vēršanos pret ķīmisko ieroču izmantošanas draudiem īstenošana
            Mērķi:

                        —

                        ķīmisko ieroču krājumu un ķīmisko ieroču ražošanas objektu iznīcināšana, ievērojot CWC paredzētos pārbaudes pasākumus,

                        —

                        ķīmisko ieroču neizplatīšana, šajā nolūkā piemērojot CWC paredzētos pārbaudes un īstenošanas pasākumus, kas arī palīdz veidot uzticēšanos starp CWC dalībvalstīm,

                        —

                        palīdzība un aizsardzība pret ķīmiskiem ieročiem un to izmantošanu vai izmantošanas draudiem – saskaņā ar CWC X panta noteikumiem,

                        —

                        ekonomiskā un tehnoloģiskā attīstība, īstenojot starptautisku sadarbību ķīmisko darbību jomā tādos nolūkos, kuri saskaņā ar CWC nav aizliegti – saskaņā ar XI panta noteikumiem,

                        —

                           CWC dalībvalstu veikta CWC VII panta noteikumu pilnīga un efektīva īstenošana.

                  Konkrētie mērķi:

                        —

                        pārbaude pastāvīgas pārliecības par ievērošanu nolūkā,

                        —

                        spēju attīstīšana saistībā ar toksisku ķimikāliju ļaunprātīgas izmantošanas novēršanu un reaģēšanu uz to, kā arī ar starptautiskās sadarbības sekmēšanu,

                        —

                        iesaiste nolūkā izmantot citu spējas,

                        —

                        organizācija, kas joprojām atbilst savam uzdevumam,

                        —

                        identificēt ķīmisko uzbrukumu izdarītājus Sīrijas Arābu Republikā, identificējot un ziņojot par visu informāciju, kas var attiekties uz minēto ķīmisko ieroču izcelsmi tajos gadījumos, kuros faktu vākšanas misija nosaka vai ir noteikusi, ka ir vai varētu būt notikusi izmantošana, un gadījumos, par kuriem OPCW un ANO kopīgais izmeklēšanas mehānisms vēl nav sniedzis ziņojumu.

                  Rezultāti:

                        —

                        lielāka darbības efektivitāte,

                        —

                        uzlabota fiziskā drošība,

                        —

                        visaugstāko drošības standartu ievērošana,

                        —

                        labas iespējas neatpalikt no pašreizējiem draudiem, kā arī no norisēm zinātnes un tehnoloģijas jomā, lielāka ticamība un nozīmīgāks stāvoklis, kas izrietēs no jaunā centra,

                        —

                        veikt izmeklēšanas, ievērojot Lēmumā C-SS-4/DEC.3 paredzētās pilnvaras.

                  Darbības
            I.1.   Laboratorijas modernizēšanas projekts

               OPCW Laboratorijas un aprīkojuma centram ir būtiska loma CWC īstenošanas atbalstīšanā. Kopš Laboratorijas un aprīkojuma centra darbības uzsākšanas pirms vairāk nekā 20 gadiem tā pašreizējā atrašanās vietā Hāgas priekšpilsētā Reisveikā (Rijswijk) pieprasījums pēc šādām iekārtām ir ievērojami pieaudzis. Dažos pēdējos gados vērojamais krasais nestandarta operāciju skaita pieaugums ir radījis vēl lielāku šo iekārtu spēju noslodzi, un Lēmums C-SS-4/DEC.3, visticamāk, radīs vēl papildu pieprasījumu. Turklāt CWC dalībvalstis arvien vairāk pieprasa, lai Laboratorija sniegtu apmācības atbalstu nolūkā palielināt to analītiskās un tehniskās spējas ķīmijas nozarē. Lai risinātu šos jautājumus, OPCW ir nolēmusi uzsākt projektu, ar kuru OPCW Laboratorijas un aprīkojuma centru iecerēts pārveidot par jaunu Ķīmijas un tehnoloģijas centru (ChemTech Centre).
            I.2.   Lēmuma C-SS-4/DEC.3 īstenošana
            Lēmuma C-SS-4/DEC.3 10. operatīvajā punktā OPCW dalībvalstu konference nolēma, ka sekretariāts izveido kārtību, kādā tiek identificēti ķīmisko uzbrukumu izdarītāji Sīrijas Arābu Republikā, identificējot un ziņojot par visu informāciju, kas var attiekties uz minēto ķīmisko ieroču izcelsmi tajos gadījumos, kuros faktu vākšanas misija nosaka vai ir noteikusi, ka ir vai varētu būt notikusi izmantošana, un gadījumos, par kuriem OPCW un ANO kopīgais izmeklēšanas mehānisms vēl nav sniedzis ziņojumu. Īstenojot minēto lēmumu, sekretariāts izveidos Izmeklēšanas un identificēšanas grupu, kas savas darbības veiks neatkarīgi un objektīvi. Izmeklēšanas un identificēšanas grupa darbosies tiešā OPCW ģenerāldirektora pārraudzībā un sniegs ziņojumus Izpildpadomei un ANO ģenerālsekretāram.
            II projekts – Ķīmiskā demilitarizācija un neizplatīšana
            Mērķi:

                        —

                        atbalstīt ķīmisko ieroču izplatīšanas nepieļaušanu, piemērojot pārbaudes un īstenošanas pasākumus, kas paredzēti CWC,

                        —

                        veicināt un nodrošināt ķīmisko ieroču krājumu un ražošanas iekārtu iznīcināšanu atbilstīgi CWC paredzētajiem pārbaudes pasākumiem,

                        —

                        sekmēt visu CWC noteikumu pilnīgu, efektīvu un nediskriminējošu īstenošanu.

                  Konkrētie mērķi:

                        —

                        pārbaude pastāvīgas pārliecības par ievērošanu nolūkā,

                        —

                        iesaiste nolūkā izmantot citu spējas,

                        —

                        organizācija, kas joprojām atbilst savam uzdevumam,

                        —

                        spēju attīstīšana saistībā ar toksisku ķimikāliju ļaunprātīgas izmantošanas novēršanu un reaģēšanu uz to, kā arī ar starptautiskās sadarbības sekmēšanu.

                  Rezultāti:

                        —

                        attiecīgo lēmumu par ķīmisko ieroču iznīcināšanas pabeigšanu īstenošana,

                        —

                        uzlabota zināšanu nodošana, pārredzamība un izpratne ar OPCW ieinteresēto personu starpniecību,

                        —

                        izveidots atbalsts CWC pārbaudes režīma pārorientēšanai no atbruņošanās uz ķīmisko ieroču atkārtotas nonākšanas apritē novēršanu,

                        —

                        pastiprināti parastie pārbaudes pasākumi ar riska pārvaldības sistēmu,

                        —

                        pastiprinātas OPCW spējas īstenot ārkārtas operācijas,

                        —

                        pastiprinātas OPCW palīdzības un aizsardzības spējas, kas tai ļauj koncentrēties uz ķīmisko ieroču atkārtotu nonākšanu apritē – gan novēršanas, gan reaģēšanas ziņā,

                        —

                        ja vajadzīgs – pielāgotas struktūras un procesi, kas nodrošina OPCW raitu pāreju.

                  Darbības
            II.1.   Izpildpadomes pārstāvju un CWC dalībvalstu novērotāju apmeklējumi uz Ķīnas Tautas Republiku un Amerikas Savienotajām Valstīm, lai gūtu pārskatu par iznīcināšanas programmām
            Savienība ir regulāri atbalstījusi Izpildpadomes apmeklējumus (Vienotajā rīcībā 2007/185/KĀDP un Lēmumos 2009/569/KĀDP, 2012/166/KĀDP un (KĀDP) 2015/259). Līdzšinējie apmeklējumi ir bijuši nozīmīgs līdzeklis, lai izvērtētu jautājumus vai bažas saistībā ar CWC dalībvalstu, kurās ir šādi objekti, programmām, kas paredzētas, lai izpildītu pienākumus attiecībā uz ķīmisko ieroču iznīcināšanu. Visas CWC dalībvalstis gūs labumu no šiem apmeklējumiem, kas palīdzēs uzlabot pārredzamību un vairot pārliecību, ka ir gūti panākumi atlikušo ķīmisko ieroču pilnīgā iznīcināšanā, kā tas paredzēts CWC noteikumos un ko apliecinās Tehniskā sekretariāta pārbaudes. Projektam būtu jāveicina CWC dalībvalstu plašāka līdzdalība šādos apmeklējumos, vienlaikus ņemot vērā atbilstīgos finanšu kritērijus un veicot pasākumus, lai nodrošinātu dalībnieku pienācīgu rotāciju.
            II.2.   Uzņēmumu satura pārvaldības (ECM) sistēmas izmantošanas paplašināšana un nostiprināšana

               ECM sistēma galvenokārt ir pieejama lietotājiem Pārbaudes nodaļā, kuriem ir piekļuve OPCW fiziski izolētam (air-gapped) tīklam, kas iekšēji dēvēts par drošu kritisko tīklu (SCN). Šis projekts uzlabos ECM sistēmu, darot to pieejamu OPCW inspektoriem, un novērsīs nepilnības, ko rada ierobežotā drošība un IT tīkla infrastruktūra.
            II.3.   Pilnīga telesakaru risinājuma nodrošināšana visiem attiecīgiem OPCW Tehniskā sekretariāta darbiniekiem
            Projekta ietvaros tiks noteikts relevants un izmaksu ziņā lietderīgs pakalpojumu sniedzējs, pakāpeniski īstenota pāreja no vecās infrastruktūras, izmēģinātas misijās izmantojamās procedūras ar jaunām tehnoloģijām un veikta to drošības pārbaude, izstrādāts lauka operāciju komplekts, nodrošināts pilnīgs telesakaru risinājums visām attiecīgajām OPCW ieinteresētajām personām un pārtraukta vecās infrastruktūras ekspluatācija.
            III projekts – Palīdzība un aizsardzība Āfrikas CWC dalībvalstīs
            Mērķi:

                        —

                        nodrošināt palīdzību un aizsardzību pret ķīmiskiem ieročiem un to izmantošanu vai izmantošanas draudiem – saskaņā ar CWC X panta noteikumiem,

                        —

                        paredzēt, ka OPCW pilnībā, efektīvi un nediskriminējoši īsteno visus CWC noteikumus, īpaši Āfrikas CWC dalībvalstīs,

                        —

                        pastiprināt valsts īstenošanas un starptautiskās sadarbības spēju attīstīšanu.

                  Konkrētie mērķi:

                        —

                        spēju attīstīšana saistībā ar toksisku ķimikāliju ļaunprātīgas izmantošanas novēršanu un reaģēšanu uz to, kā arī ar starptautiskās sadarbības sekmēšanu,

                        —

                        iesaiste nolūkā izmantot citu spējas,

                        —

                        organizācija, kas joprojām atbilst savam uzdevumam.

                  Rezultāti:

                        —

                           OPCW lielākas palīdzības un aizsardzības spējas, kas tai ļauj koncentrēties uz ķīmisko ieroču atkārtotu nonākšanu apritē – gan novēršanas, gan reaģēšanas ziņā,

                        —

                        pastiprināta valsts īstenošanas un starptautiskās sadarbības spēju attīstīšana,

                        —

                        pastiprināta un ilgtspējīga sadarbība ar citām starptautiskām organizācijām,

                        —

                        pastiprināta iesaiste ar plašāku attiecīgo ieinteresēto personu grupu,

                        —

                        uzlabotas spējas sekmēt sadarbību starp CWC dalībvalstu ad hoc grupām.

                  Darbības
            III.1.   Pirmās palīdzības sniedzēju operatīvā apmācība
            Šīs operatīvās apmācības mērķis ir sniegt atbalstu Āfrikas CWC dalībvalstīm un to attiecīgajām reģionālajām ekonomiskajām kopienām (ECOWAS, SADC, IGAD) aizsardzības spējas izstrādē pret ķīmiskajiem incidentiem, kuros iesaistītas ķīmiskās kaujasvielas vai toksiska rūpnieciska ķimikālija.
            III.2.   Apmācītāju apmācība palīdzības un aizsardzības jautājumos Āfrikas grupai
            Kursa galvenais mērķis ir sniegt pamatzināšanas instruktoriem no aģentūrām, kas iesaistītas ārkārtas reaģēšanā uz ķīmiskiem aģentiem, lai izveidotu apmācītāju kopumu Āfrikas valstīs, kas būtu spējīgi izplatīt zināšanas par tematiem saistībā ar reaģēšanu uz ķīmisku incidentu.
            IV projekts – Starptautiskā sadarbība
            Mērķi:

                        —

                        virzīt uz priekšu ekonomisko un tehnoloģisko attīstību, īstenojot starptautisku sadarbību ķīmisko darbību jomā tādos nolūkos, kuri saskaņā ar CWC nav aizliegti,

                        —

                        pastiprināt valsts īstenošanas un starptautiskās sadarbības spēju attīstīšanu,

                        —

                        pastiprināt un ilgtspējīgi izvērst sadarbību ar citām starptautiskām organizācijām,

                        —

                        pastiprināt iesaisti ar plašāku attiecīgo ieinteresēto personu grupu,

                        —

                        uzlabot spējas sekmēt sadarbību starp CWC dalībvalstu ad hoc grupām.

                  Konkrētie mērķi:

                        —

                        veicināt starptautisko sadarbību starp CWC dalībvalstīm, lai panāktu, ka ķīmija kalpo miermīlīgiem mērķiem,

                        —

                        uzlabot OPCW dalībvalstu, jo īpaši dažu reģionu, piemēram Āfrikas un GRULAC, spēju veikt ķimikāliju analīzi saskaņā ar CWC režīmu,

                        —

                        uzlabot ķīmijas nozarē strādājošo sieviešu informētību par ķīmijas izmantošanu miermīlīgiem mērķiem un nodrošināt platformu, kurā vairāk ķīmijas nozarē strādājošo sieviešu varētu piedalīties OPCW piedāvātajā spēju veidošanas programmā,

                        —

                        bagātināt attiecīgo ieinteresēto personu zināšanas un attiecīgās prasmes un dot tām iespējas iegūt zināšanas ķīmisko draudu novērtēšanas un seku mazināšanas metožu jomās.

                  Rezultāti:

                        —

                        pastiprināta valsts īstenošanas un starptautiskās sadarbības spēju attīstīšana,

                        —

                        nostiprinātas sekretariāta izvērtēšanas spējas spēju attīstības jomā,

                        —

                        pastiprināta un ilgtspējīga sadarbība ar citām starptautiskām organizācijām,

                        —

                        pastiprināta iesaiste ar plašāku attiecīgo ieinteresēto personu grupu,

                        —

                        izveidots atbalsts CWC pārbaudes režīma pārorientēšanai no atbruņošanās uz ķīmisko ieroču atkārtotas nonākšanas apritē novēršanu,

                        —

                        nostiprināta OPCW spēja pārraudzīt zinātniskās un tehnoloģiskās norises, kas attiecas uz CWC,

                        —

                        pastiprinātas OPCW palīdzības un aizsardzības spējas, kas tai ļauj koncentrēties uz ķīmisko ieroču atkārtotu nonākšanu apritē – gan novēršanas, gan reaģēšanas ziņā,

                        —

                        pastiprināta iesaiste ar plašāku attiecīgo ieinteresēto personu grupu,

                        —

                        uzlabotas spējas sekmēt sadarbību starp CWC dalībvalstu ad hoc grupām.

                  Darbības
            IV.1.   Vadības līmeņa apmācība nozaru uzņēmumu vadošajiem darbiniekiem, politikas veidotājiem un OPCW Asociētās programmas absolventiem
            Šis projekts piedāvā vadošo darbinieku apmācības programmu, kas paredzēta ķīmiķiem, ķīmijas inženieriem un citiem attiecīgiem profesionāļiem, kas ir vadošos amatos (tostarp saistībā ar CWC īstenošanu) nozarē, valsts pārvaldes sektorā vai akadēmiskajās aprindās OPCW dalībvalstīs, kas ir attīstības vai pārejas ekonomikas, lai radītu tiem iespējas iegūt padziļinātas zināšanas un attīstīt vadības spējas integrētā ķimikāliju pārvaldībā, ietverot ķīmisko drošumu, drošību un ilgtspēju, bet neaprobežojoties ar to.
            IV.2.   Laboratoriju mērķsadarbības projekts
            Šādas mērķsadarbības iniciatīvas izveide OPCW pamatojās uz to, ka vairākos reģionos, piemēram, Āfrikā un GRULAC, trūka laboratoriju, kas sertificētas veikt ķimikāliju analīzi saskaņā ar CWC režīmu (OPCW norīkotās laboratorijas). Noteikumi par dalību iniciatīvā, tostarp mērķi un modus operandi, ir izklāstīti Tehniskā sekretariāta 2016. gada 14. jūlija piezīmē S/1397/2016. Saskaņā ar minēto piezīmi projekti var ietvert dažādus pasākumus, katrā pasākumā jābūt divām laboratorijām – vienai, kas sniedz palīdzību, otrai, kas to saņem, – un tie var būt, piemēram, abu pušu personāla apmeklējumi (apmācība un mentorēšana), atbalsts to laboratoriju, kurām sniedz palīdzību, dalībai OPCW kvalifikācijas testos un atbalsts aprīkojuma nodošanai un sadarbīgai pētniecībai.
            IV.3.   Forums sievietēm par ķīmijas izmantošanu miermīlīgiem mērķiem un pamata analītisko prasmju attīstīšanas kurss sievietēm ķīmiķēm

               OPCW Tehniskais sekretariāts OPCW galvenajā mītnē organizēs forumu sievietēm par ķīmijas izmantošanu miermīlīgiem mērķiem un pamata analītisko prasmju attīstīšanas kursu sievietēm ķīmiķēm. OPCW dalībvalstis izvirzīs ekspertus, un dalībnieku atlase tiks balstīta uz kvalifikāciju, ģeogrāfisko sadalījumu un dzimumu.
            IV.4.   Jauniešu izglītošana un apmācība par ķīmijas izmantošanu miermīlīgiem mērķiem
            Pamatojoties uz spēju veidošanas programmām, ko rīko OPCW Tehniskais sekretariāts, dalībvalstu valsts iestādes ir lūgušas izstrādāt jauniešiem/skolēniem/studentiem īpaši pielāgotu izglītības un informēšanas darba programmu par ķīmisko drošumu un drošības pārvaldību saistībā ar ķīmijas izmantošanu miermīlīgiem mērķiem. Šī programma ir pirmā uz jauniešiem/skolēniem/studentiem vērstā iniciatīva par to, kā veicināt ķīmijas izmantošanu miermīlīgiem mērķiem, un apmācībā tiks izmantota mijiedarbība starp ekspertiem un skolēniem un studentiem, turklāt būs arī iespēja izstrādāt videomateriālus un brošūras, ko var izplatīt akadēmiskām iestādēm/skolām OPCW dalībvalstīs.
            IV.5.   Analītiķu kvalifikācijas paaugstināšanas kursi Āfrikas CWC dalībvalstu ķīmiķiem analītiķiem
            Ņemot vērā darbības, ko pašlaik īsteno nevalstiskie aktori visā Āfrikas reģionā, pastāv akūta vajadzība reģionā uzlabot laboratoriju spējas kopumā ar CWC saistītu vielu analizēšanas kontekstā. Kursa nolūks ir palīdzēt kvalificētiem ķīmiķiem analītiķiem iegūt turpmāku pieredzi un praktiskās iemaņas ar CWC saistītu ķimikāliju analizēšanā.
            IV.6.   Ķīmiskā drošuma un drošības pārvaldība Āfrikas CWC dalībvalstīm
            Ķīmijas nozares uzņēmumi ir kļuvuši par svarīgiem ilgtspējīgas attīstības veicinātājiem Āfrikā. Kā liecina ANO Āfrikas Ekonomikas komisijas (UNECA) “Āfrikas pārskata ziņojums par ķīmiskajām vielām” (“Africa Review Report on Chemicals”), ķīmijas nozare Āfrikā turpmākajos gados turpinās augt. Tajā pašā laikā šāda attīstība izvirzīs vairākus jautājumus attiecībā uz ķīmisko drošumu un drošību un ķīmijas izmantošanu miermīlīgiem mērķiem saistībā ar sociālekonomisko attīstību, un tos var risināt, pilnībā un efektīvi īstenojot CWC. Tiek sagaidīts, ka programma bagātinās attiecīgo ieinteresēto personu zināšanas un attiecīgās prasmes un dos tām iespējas iegūt zināšanas ķīmisko draudu novērtēšanas un seku mazināšanas metožu jomās.
            V projekts – Universālums un informēšana
            Mērķi:

                        —

                        pastiprināt iesaisti ar plašāku attiecīgo ieinteresēto personu grupu,

                        —

                        vairot OPCW centienus panākt universālumu,

                        —

                        sekmēt visu CWC noteikumu pilnīgu, efektīvu un nediskriminējošu īstenošanu.

                  Konkrētie mērķi:

                        —

                        uzlabot skolēnu/studentu un skolotāju un – attiecīgos gadījumos – citu grupu informētību un zināšanas par OPCW un CWC,

                        —

                        palielināt OPCW redzamību un skaidrot tās darbību plašai sabiedrībai,

                        —

                        uzlabot līdzekļus, lai sasniegtu pēc iespējas plašāku auditoriju, jo īpaši ar tehnoloģiju nesaistītas personas vai nespeciālistus,

                        —

                        izvēlētās valstīs vai reģionos uzlabot gados jaunas auditorijas informētību par OPCW un CWC,

                        —

                        mudināt valstis, kuras nav CWC dalībvalstis, vairāk iesaistīties OPCW darbībās un uzlabot to izpratni par CWC un ieguvumiem no tās,

                        —

                        paplašināt ieinteresēto personu iesaistīšanu darbā ar tādiem būtiskiem jautājumiem, kas OPCW skar institucionālās pārejas periodā.

                  Rezultāti:

                        —

                        pastiprināta iesaiste ar plašāku attiecīgo ieinteresēto personu grupu,

                        —

                        vairoti OPCW centieni panākt universālumu.

                  Darbības
            V.1.   E-mācību moduļu izstrāde
            Šā projekta mērķis ir izmantot speciālistu īpašās e-mācību zināšanas, lai palīdzētu OPCW Tehniskajam sekretariātam noteikt kopēju pieeju tā e-mācību piedāvājumam, lai izstrādātu un īstenotu jaunos e-mācību moduļus. Šādu moduļu saturs tiks noteikts, pamatojoties uz konsultatīvās padomes izglītības un informācijas jautājumos (ABEO) ziņojumu OPCW ģenerāldirektoram un tai sekojošu diskusiju par ABEO ieteikumiem.
            V.2.   Izglītošanas un informēšanas instrumentu un materiālu tulkošana un izplatīšana
            Pirmajos divos darbības gados ABEO ir vairākkārt aicinājusi darīt pieejamus vairāk izglītojošu un informatīvu materiālu visās sešās OPCW oficiālajās valodās. Papildus angļu valodai tās ir franču, spāņu, krievu, ķīniešu un arābu valoda. Tomēr parasti izglītojoši un informatīvi materiāli un rīki tiek izstrādāti angļu valodā, kas būtiski ierobežo to, ka tos varētu izmantot cik vien iespējams daudz ieinteresēto personu visā pasaulē. Izplatīšanas nolūkos ir jātulko izglītojošie un informatīvie materiāli, jo īpaši tie, kas vērsti uz konkrētām ieinteresēto personu grupām.
            V.3.   Atbalsts NVO dalībai OPCW darbībās
            Šis projekts ierosina sponsorēt nevalstisko organizāciju (NVO) pārstāvju kvalificēšanu, priekšroku dodot pieteikumu iesniedzējiem no attīstības vai pārejas ekonomikas valstīm saistībā ar CWC dalībvalstu ikgadējās konferences apmeklēšanu 2019. un 2020. gadā.
            V.4.   Papildu pasākumi līdztekus CWC dalībvalstu konferencēm
            Programmas darbības laikā notiks trīs papildu pasākumi, proti, pa vienam saistībā ar katru CWC dalībvalstu ikgadējo konferenci. Savienības līdzekļi var segt ceļošanas izdevumus līdz pat trim ekspertiem/amatpersonām no saņēmējām valstīm.
            VI projekts – Īstenošana valstīs
            Mērķi:

                        —

                        uzlabot un uzturēt CWC dalībvalstu un to valsts iestāžu spējas pilnībā īstenot visus CWC paredzētos pienākumus.

                  Konkrētie mērķi:

                        —

                        attiecīgās ieinteresētās personas ir uzlabojušas izpratni un informētību par CWC un ir stiprinājušas savu lomu un līdzdalību valsts īstenošanas pasākumos,

                        —

                        piedalošos CWC dalībvalstu muitas amatpersonas ir uzlabojušas savu izpratni un spēju efektīvi pildīt pienākumus attiecībā uz reģistrētu ķimikāliju importu/eksportu un koordināciju ar valstu iestādēm,

                        —

                        attiecīgajām ieinteresētajām personām ir pareiza un aktuāla informācija par faktiskas mācīšanās iespējām,

                        —

                        atbalstot CWC īstenošanu, potenciālo ieinteresēto personu aģentūras/struktūras ir vienojušās par īstermiņa programmu, lai izveidotu sinerģiju starp tām.

                  Rezultāti:

                        —

                        uzlabotas CWC dalībvalstu spējas nodrošināt efektīvu īstenošanu valsts mērogā,

                        —

                        lielāks skaits CWC dalībvalstu, kas spēj kvantitatīvi un kvalitatīvi veikt efektīvu īstenošanu valsts mērogā,

                        —

                        valstu iestāžu labāka izpratne un informētība par jautājumiem, kas saistīti ar CWC, lai tādējādi panāktu labu sadarbību un atbalstu,

                        —

                        lielāks skaits CWC dalībvalstu, kas spēj sagatavot un izstrādāt tiesību aktus turpmākai apstiprināšanai,

                        —

                        muitas iestāžu efektīva darbība ķimikāliju tirdzniecības kontroles un uzraudzības jomā.

                  Darbības
            VI.1.   Globāls ieinteresēto personu forums
            Projektā paredzēts organizēt globālu ieinteresēto personu forumu, kas valstu galveno ieinteresēto personu vidū popularizēs to, cik svarīgi ir īstenot CWC, pieņemot valstu īstenošanas tiesību aktus.
            VII projekts – Zinātne un tehnoloģija
            Mērķi:

                        —

                        dot iespēju OPCW ģenerāldirektoram sniegt padomus un ieteikumus CWC dalībvalstu konferencei, OPCW Izpildpadomei vai CWC dalībvalstīm zinātnes un tehnoloģiju jomās, kas attiecas uz CWC.

                  Konkrētie mērķi:

                        —

                        noteikt ar zinātni un tehnoloģiju saistīto OPCW darbību virzību starpposma periodā starp ceturto un piekto pārskatīšanas konferenci,

                        —

                        dot iespēju OPCW ģenerāldirektoram sniegt OPCW politikas veidošanas struktūrām un CWC dalībvalstīm īpašus padomus zinātnes un tehnoloģijas jomā, kas attiecas uz CWC,

                        —

                        izmantot OPCW pieejamo zinātnisko ekspertu lielāku grupu un uzlabotus mehānismus, lai nodrošinātu informētību par ķimikāliju monitoringa tehnoloģiju un informātikas rīku attīstību tādu sarežģītu datu kopu analīzei, kas satur informāciju par ķimikālijām,

                        —

                        izveidot un uzturēt tādu ar tehnisko jomu nesaistītu dalībnieku tīklu, kas var papildināt OPCW pieejamo zinātnisko ekspertu darbu, izvērtējot visus jaunos zinātniskos un tehnoloģiskos aspektus, lai nodrošinātu pilnīgākas konsultācijas par zinātni un tehnoloģiju un to ietekmi.

                  Rezultāti:

                        —

                        izveidots atbalsts CWC pārbaudes režīma pārorientēšanai no atbruņošanās uz ķīmisko ieroču atkārtotas nonākšanas apritē novēršanu,

                        —

                           OPCW spēju pastiprināšana saistībā ar ārkārtas operāciju īstenošanu,

                        —

                        nostiprināta OPCW spēja pārraudzīt norises zinātnes un tehnoloģijas jomā, kuras attiecas uz CWC,

                        —

                           OPCW lielākas palīdzības un aizsardzības spējas, kas tai ļauj koncentrēties uz ķīmisko ieroču atkārtotu nonākšanu apritē – gan novēršanas, gan reaģēšanas ziņā,

                        —

                        pastiprināta valsts īstenošanas un starptautiskās sadarbības spēju attīstīšana,

                        —

                        pastiprināta un ilgtspējīga sadarbība ar citām starptautiskām organizācijām,

                        —

                        pastiprināta iesaiste ar plašāku attiecīgo ieinteresēto personu grupu,

                        —

                           OPCW aizvien ir globālā zināšanu un īpašo zināšanu krātuve ķīmisko ieroču jomā,

                        —

                        uzlabotas spējas sekmēt sadarbību starp CWC dalībvalstu ad hoc grupām.

                  Darbības
            VII.1.   Uzdevums augu biomarķieru jomā
            Šis projekts izveidos “kopuzdevumu”, lai iesaistītu attiecīgos ekspertus no dažādām zinātnes nozarēm un izveidotu tādu ģeogrāfiski reprezentatīvu augu rādītāju kopumu, kurus var izmantot, lai konstatētu toksisku ķimikāliju iedarbību (veicot ķīmisku analīzi un/vai novērojot fenotipiskas izmaiņas).
            VII.2.   Atbalsts OPCW Zinātniskās konsultatīvās padomes pagaidu darba grupām (TWG)
            Lai pēc būtības risinātu specifiskus zinātnes un tehnoloģijas jautājumus, Zinātniskā konsultatīvā padome var pēc OPCW ģenerāldirektora lūguma veidot pagaidu darba grupas (TWG). Šis projekts dotu ieguldījumu TWG īstenošanā pētnieciskās zinātnes un tehnoloģijas jomā, kā arī citu TWG izveidē, balstoties uz vajadzību, kas apzināta 4. pārskatīšanas konferencē 2018. gadā.


title: Padomes Lēmums (ES) 2019/577 (2019. gada 8. aprīlis), ar ko ieceļ Reģionu komitejas locekļa aizstājēju, ko izvirzījusi Kipras Republika

text:
                  11.4.2019

                  LV

                  Eiropas Savienības Oficiālais Vēstnesis

                  L 100/42

         PADOMES LĒMUMS (ES) 2019/577
         (2019. gada 8. aprīlis),
         ar ko ieceļ Reģionu komitejas locekļa aizstājēju, ko izvirzījusi Kipras Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Kipras valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2016. gada 26. jūlijā ar Padomes Lēmumu (ES) 2016/1233 (4)
                        Kyriakos CHATZITTOFIS kungu locekļa aizstājēja amatā aizstāja Stavros YEROLATSITES kungs. 2017. gada 5. maijā ar Padomes Lēmumu (ES) 2017/799 (5)
                        Stavros YEROLATSITES kungu locekļa aizstājēja amatā aizstāja Kyprianos ANDRONIKOU kungs.

                     (2)

                     Pēc Kyprianos ANDRONIKOU kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku Reģionu komitejā par locekļa aizstājēju tiek iecelts:

                        —

                           Kyriacos XYDIAS kungs, Mayor of Yermasoyia Municipality.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 8. aprīlī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2016/1233 (2016. gada 26. jūlijs), ar ko ieceļ Reģionu komitejas locekli un locekļa aizstājēju, ko izvirzījusi Kipras Republika (OV L 202, 28.7.2016., 41. lpp.).

            (5)  Padomes Lēmums (ES) 2017/799 (2017. gada 5. maijs), ar ko ieceļ trīs Reģionu komitejas locekļus un divus locekļu aizstājējus, ko izvirzījusi Kipras Republika (OV L 120, 11.5.2017., 20. lpp.).


Komisijas 17.04.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9305 - Sev.en Energy AG / China Huaneng Group Co., Ltd. / InterGen N.V.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 16.04.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9322 - Vista / TA Associates / Aptean Inc. / Yaletown Acquiror S.à.r.l.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/792 (2019. gada 13. maijs), ar kuru Eiropas Komisijai – Atalgojuma un individuālo tiesību birojam (PMO) – uztic īstenot dažas pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus

text:
                  17.5.2019

                  LV

                  Eiropas Savienības Oficiālais Vēstnesis

                  L 129/3

         PADOMES LĒMUMS (ES) 2019/792
         (2019. gada 13. maijs),
         ar kuru Eiropas Komisijai – Atalgojuma un individuālo tiesību birojam (PMO) – uztic īstenot dažas pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus
         EIROPAS SAVIENĪBAS PADOME,
         ņemot vērā Eiropas Savienības Civildienesta noteikumus un Eiropas Savienības pārējo darbinieku nodarbināšanas kārtību, kas noteikti Padomes Regulā (EEK, Euratom, EOTK) Nr. 259/68 (1), un jo īpaši minēto Civildienesta noteikumu 2. panta 2. punktu un minētās Pārējo darbinieku nodarbināšanas kārtības 6. pantu,
         ņemot vērā Padomes Lēmumu (ES) 2017/262 (2017. gada 6. februāris), ar ko attiecībā uz Padomes Ģenerālsekretariātu nosaka iecēlējinstitūciju un iestādi, kas ir pilnvarota noslēgt darba līgumus, un atceļ Lēmumu 2013/811/ES (2),
         tā kā:

                     (1)

                     Eiropas Komisijas Atalgojuma un individuālo tiesību birojs (PMO) ir atbildīgs par Eiropas Komisijas un – uz pakalpojumu līmeņa vienošanos pamata– dažu citu Savienības iestāžu un struktūru darbinieku individuālo finansiālo tiesību administrēšanu un izmaksāšanu. Attiecībā uz Padomes Ģenerālsekretariāta (PĢS) darbiniekiem PMO ir atbildīgs par pensiju tiesību un veselības apdrošināšanas pabalstu administrēšanu un izmaksāšanu. Minētajās jomās PMO īsteno iecēlējinstitūcijas un iestādes, kas ir pilnvarota noslēgt darba līgumus, pilnvaras, izņemot attiecībā uz individuālu sūdzību izskatīšanu par veselības apdrošināšanas pabalstiem. PMO arī sniedz PĢS arvien vairāk citu pakalpojumu un dara pieejamus savus IT rīkus.

                     (2)

                     Tas, ka individuālās tiesības pārvalda viena specializēta struktūra, ir izrādījies efektīvāk un izmaksu ziņā lietderīgāk. Tas ļauj Eiropas Savienības Civildienesta noteikumus (“Civildienesta noteikumi”) un Eiropas Savienības Pārējo darbinieku nodarbināšanas kārtību (“Pārējo darbinieku nodarbināšanas kārtība”) vienādi piemērot visās iestādēs, tādējādi nodrošinot vienlīdzīgu attieksmi pret Savienības ierēdņiem un stiprinot juridisko noteiktību tiem. Tas arī ļauj īstenot vēl lielāku administratīvo vienkāršošanu un iestāžu sadarbību.

                     (3)

                     Šajā kontekstā PĢS un PMO ir jāparaksta pakalpojumu līmeņa vienošanās (“PLV”), paplašinot to pakalpojumu tvērumu, kurus PMO sniedz darbinieku individuālo finansiālo tiesību administrēšanai un izmaksāšanai, izmantojot Sysper – cilvēkresursu IT pārvaldības rīku. Lai vienošanās varētu pareizi darboties, attiecīgo pilnvaru, kas piešķirtas iecēlējinstitūcijai un iestādei, kas ir pilnvarota noslēgt darba līgumus, īstenošana attiecībā uz PĢS darbiniekiem būtu jāuztic Eiropas Komisijai (PMO). Turklāt, tā kā jaunā PLV aizstāj iepriekšējo pakalpojumu līmeņa vienošanos par pensiju tiesībām, bezdarba pabalstiem un citām tiesībām pēc dienesta attiecību izbeigšanās, būtu jāapstiprina PMO pilnvaras minētajā jomā.

                     (4)

                     Sākotnējā pārejas posmā pēc pārejas uz Sysper Padomes iecēlējinstitūcijai un iestādei, kas ir pilnvarota noslēgt darba līgumus, būtu jāvar īstenot pilnvaras attiecībā uz PĢS darbiniekiem gadījumos, ja iespējamai atšķirīgai PMO piemērotai noteikumu par individuālajām tiesībām interpretācijai salīdzinājumā ar interpretāciju, kas PĢS piemērota pirms pārejas uz Sysper, varētu būt negatīva ietekme uz PĢS darbiniekiem,

               IR PIEŅĒMUSI ŠO LĒMUMU.

            1. pants

               1.   Neskarot šā panta 2. punktu, attiecībā uz PĢS darbiniekiem to pilnvaru īstenošana, kuras ar Civildienesta noteikumiem piešķirtas iecēlējinstitūcijai un ar Pārējo darbinieku nodarbināšanas kārtību – iestādei, kas ir pilnvarota noslēgt darba līgumus, tiek uzticēta Eiropas Komisijai – Atalgojuma un individuālo tiesību birojam (PMO) – piemērojot:

                           a)

                           saistībā ar individuālajām tiesībām:

                                       —

                                       Civildienesta noteikumu 67.–69. pantu, 71., 74. un 75. pantu un Civildienesta noteikumu VII pielikuma 1.–13. pantu un 17. pantu,

                                       —

                                       Pārējo darbinieku nodarbināšanas kārtības 19.–27., 29., 92., 93., 94. un 97. pantu;

                           b)

                           saistībā ar pensiju shēmu un citām tiesībām pēc dienesta attiecību izbeigšanās:

                                       —

                                       Civildienesta noteikumu 70. un 77. pantu, 78. panta otro, trešo un ceturto daļu un 79., 80., 81., 81.a un 82. pantu; Civildienesta noteikumu IV pielikumu; Civildienesta noteikumu IVa pielikuma 4. pantu; Civildienesta noteikumu VIII pielikuma 2.–12. pantu, 13. panta 1. punktu, 14. panta pirmo un trešo daļu, 17.–34. pantu un 40.–44. pantu; un Civildienesta noteikumu XIII pielikuma 20.–28. pantu,

                                       —

                                       Pārējo darbinieku nodarbināšanas kārtības 31. pantu, 33. panta 1. punktu, 34.–40. pantu, 43. pantu, 44. panta pirmo daļus, 99. un 101. pantu, 102. panta 2. punktu, 103.–110. pantu un 113.–116. pantu;

                           c)

                           saistībā ar bezdarba pabalstiem: Pārējo darbinieku nodarbināšanas kārtības 28.a un 96. pantu;

                           d)

                           saistībā ar nepamatotu maksājumu atgūšanu, kas veikti saskaņā ar šā punkta a)–c) apakšpunktā minētajiem noteikumiem:

                                       —

                                       Civildienesta noteikumu 85. pantu un Civildienesta noteikumu VIII pielikuma 46. pantu,

                                       —

                                       Pārējo darbinieku nodarbināšanas kārtības 44. panta otrās daļu, 45. pantu, 114. panta 2. punktu un 116. pantu.

               2.   Līdz 2021. gada 31. decembrimPMO paziņo Padomes iecēlējinstitūcijai vai iestādei, kas ir pilnvarota noslēgt darba līgumus, par visām sūdzībām, kas saņemtas saskaņā ar Civildienesta noteikumu 90. panta 2. punktu vai Pārējo darbinieku nodarbināšanas kārtības 46. un 117. pantu saistībā ar uz PĢS darbinieku attiecīgu lēmumu, kas pieņemts saskaņā ar šā panta 1. punkta a) apakšpunktu un sniedz informāciju saistībā ar plānoto atbildi. Ja kādā konkrētā gadījumā Padomes iecēlējinstitūcija vai iestāde, kas ir pilnvarota noslēgt darba līgumus, to lūdz, PMO atsakās no to pilnvaru īstenošanas, kas tam deleģētas saskaņā ar šā panta 1. punktu, un Padomes iecēlējinstitūcija vai iestāde, kas ir pilnvarota noslēgt darba līgumus, īsteno savas pilnvaras šādā gadījumā.

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2019. gada 13. maijā

                  Padomes vārdā –

                  priekšsēdētāja

               F. MOGHERINI

            (1)  OV L 56, 4.3.1968., 1. lpp.

            (2)  OV L 39, 16.2.2017., 4. lpp.


Komisijas 24.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9307 - Anschutz Entertainment Group, Inc. / Onex Corporation) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 19.06.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9373 - PAI Partners S.A.S / Areas Worldwide S.A) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/1121 (2019. gada 25. jūnijs) par to, lai Eiropas Savienības vārdā parakstītu Brīvās tirdzniecības nolīgumu starp Eiropas Savienību un Vjetnamas Sociālistisko Republiku

text:
                  2.7.2019

                  LV

                  Eiropas Savienības Oficiālais Vēstnesis

                  L 177/1

         PADOMES LĒMUMS (ES) 2019/1121
         (2019. gada 25. jūnijs)
         par to, lai Eiropas Savienības vārdā parakstītu Brīvās tirdzniecības nolīgumu starp Eiropas Savienību un Vjetnamas Sociālistisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. panta 1. punktu, 100. panta 2. punktu un 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2007. gada 23. aprīlī pilnvaroja Komisiju risināt sarunas par brīvās tirdzniecības nolīgumu (BTN) ar Dienvidaustrumāzijas valstu asociācijas (ASEAN) dalībvalstīm. Šis pilnvarojums paredzēja iespēju sākt divpusējas sarunas.

                     (2)

                     Padome 2009. gada 22. decembrī pilnvaroja Komisiju risināt divpusējas BTN sarunas ar atsevišķām ASEAN dalībvalstīm. Komisija 2012. gada jūnijā sāka divpusējas sarunas saskaņā ar spēkā esošajām sarunu norādēm par BTN ar Vjetnamu.

                     (3)

                     Sarunas par BTN starp Eiropas Savienību un Vjetnamas Sociālistisko Republiku (“nolīgums”) ir pabeigtas.

                     (4)

                     Nolīgums būtu jāparaksta Savienības vārdā, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Brīvās tirdzniecības nolīgumu starp Eiropas Savienību un Vjetnamas Sociālistisko Republiku (“nolīgums”), ņemot vērā tā noslēgšanu (1).

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 25. jūnijā

                  Padomes vārdā –

                  priekšsēdētājs

               A. ANTON

            (1)  Nolīguma tekstu publicēts kopā ar lēmumu par tā noslēgšanu.


title: Padomes Lēmums (ES) 2019/1191 (2019. gada 8. jūlijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 04 03 01 03 “Darba ņēmēju pārvietošānās brīvība, sociālā nodrošinājuma shēmu koordinācija un migrantiem, tostarp migrantiem no trešām valstīm, paredzēti pasākumi”) (Dokuments attiecas uz EEZ.)

text:
                  12.7.2019

                  LV

                  Eiropas Savienības Oficiālais Vēstnesis

                  L 187/33

         PADOMES LĒMUMS (ES) 2019/1191
         (2019. gada 8. jūlijs)
         par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 04 03 01 03 “Darba ņēmēju pārvietošānās brīvība, sociālā nodrošinājuma shēmu koordinācija un migrantiem, tostarp migrantiem no trešām valstīm, paredzēti pasākumi”)
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 46. un 48. pantu saistībā ar 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                     (2)

                     Ievērojot EEZ līguma 98. pantu, EEZ Apvienotā komiteja cita starpā var lemt par EEZ līguma 31. protokola grozīšanu.

                     (3)

                     EEZ līguma 31. protokolā ietverti konkrēti noteikumi par sadarbību īpašās jomās, kas nav četras pamatbrīvības.

                     (4)

                     Ir lietderīgi turpināt EEZ līguma Līgumslēdzēju pušu sadarbību attiecībā uz Savienības darbībām, kuras finansē no Eiropas Savienības vispārējā budžeta, saistībā ar brīvu darbaspēka kustību, sociālā nodrošinājuma shēmu koordinēšanu un pasākumiem migrantiem, tostarp migrantiem no trešām valstīm.

                     (5)

                     Tādēļ, lai minēto paplašināto sadarbību īstenotu no 2019. gada 1. janvāra, būtu jāgroza EEZ līguma 31. protokols.

                     (6)

                     Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 8. jūlijā

                  Padomes vārdā –

                  priekšsēdētāja

               A.-K. PEKONEN

            (1)  OV L 305, 30.11.1994., 6. lpp.

            (2)  OV L 1, 3.1.1994., 3. lpp.

            PROJEKTS
            EEZ APVIENOTĀS KOMITEJAS LĒMUMS Nr. …/2019
            (… gada …),
            ar ko groza EEZ līguma 31. protokolu par sadarbību īpašās jomās, kas nav četras pamatbrīvības
            EEZ APVIENOTĀ KOMITEJA,
            ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
            tā kā:

                        (1)

                        Ir lietderīgi turpināt sadarbību starp EEZ līguma Līgumslēdzējām pusēm Savienības darbībās, kuras finansē no Eiropas Savienības vispārējā budžeta, saistībā ar brīvu darbaspēka kustību, sociālā nodrošinājuma shēmu koordinēšanu un pasākumiem migrantiem, tostarp migrantiem no trešām valstīm.

                        (2)

                        Tādēļ, lai minēto paplašināto sadarbību īstenotu no 2019. gada 1. janvāra, būtu jāgroza EEZ līguma 31. protokols,

                  IR PIEŅĒMUSI ŠO LĒMUMU.

               1. pants
               EEZ līguma 31. protokola 5. panta 5. un 13. punktā vārdus “un 2018. finanšu gads” aizstāj ar vārdiem “, 2018. un 2019. finanšu gads”.

               2. pants
               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*1).
               To piemēro no 2019. gada 1. janvāra.

               3. pants
               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas sekretāri

               (*1)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (ES) 2019/1215 (2019. gada 15. jūlijs), ar ko ieceļ trīs Reģionu komitejas locekļus un trīs locekļu aizstājējus, ko izvirzījusi Beļģijas Karaliste

text:
                  18.7.2019

                  LV

                  Eiropas Savienības Oficiālais Vēstnesis

                  L 192/24

         PADOMES LĒMUMS (ES) 2019/1215
         (2019. gada 15. jūlijs),
         ar ko ieceļ trīs Reģionu komitejas locekļus un trīs locekļu aizstājējus, ko izvirzījusi Beļģijas Karaliste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Beļģijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2017. gada 6. novembrī ar Padomes Lēmumu (ES) 2017/1999 (4)
                        Jean-François ISTASSE kungu locekļa amatā aizstāja Marc HENDRICKX kungs, un Marc HENDRICKX kungu locekļa aizstājēja amatā aizstāja Jan VAN ESBROECK kungs.

                     (2)

                     Tā kā ir beidzies termiņš pilnvarojumam, uz kura pamata tika izvirzīts Marc HENDRICKX kungs (Lid van het Vlaams Parlement), Karim VAN OVERMEIRE kungs (Vlaams Volksvertegenwoordiger) un Jan DURNEZ kungs (Vlaams Volksvertegenwoordiger), ir atbrīvojušās trīs Reģionu komitejas locekļu vietas,

                     (3)

                     Tā kā ir beidzies termiņš pilnvarojumam, uz kura pamata tika izvirzīts Jan VAN ESBROECK kungs (Lid van het Vlaams Parlement), Rik DAEMS kungs (Vlaams Volksvertegenwoordiger) un Wouter VAN BESIEN kungs (Vlaams Volksvertegenwoordiger), ir atbrīvojušās trīs Reģionu komitejas locekļu aizstājēju vietas,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

                        a)

                        par locekļiem:

                                    —

                                       Marc HENDRICKX kungs, gemeenteraadslid Mechelen (pilnvaru maiņa),

                                    —

                                       Karim VAN OVERMEIRE kungs, gemeenteraadslid Aalst (pilnvaru maiņa),

                                    —

                                       Jan DURNEZ kungs, co-voorzitter van de EGTS West-Vlaanderen / Flandre-Dunkerque-Côte d'O (pilnvaru maiņa);

                              un

                        b)

                        par locekļu aizstājējiem:

                                    —

                                       Jan VAN ESBROECK kungs, gemeenteraadslid Kalmthout (pilnvaru maiņa),

                                    —

                                       Rik DAEMS kungs gemeenteraadslid Leuven (pilnvaru maiņa),

                                    —

                                       Wouter VAN BESIEN kungs, gemeenteraadslid Antwerpen (pilnvaru maiņa).

            2. pants
            Šis lēmums stājas spēkā tā pieņemšanas dienā.

            Briselē, 2019. gada 15. jūlijā

                  Padomes vārdā –

                  priekšsēdētājs

               J. LEPPÄ

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2017/1999 (2017. gada 6. novembris), ar ko ieceļ vienu Reģionu komitejas locekli un divus locekļu aizstājējus, ko izvirzījusi Beļģijas Karaliste (OV L 289, 8.11.2017., 8. lpp.).